За высокія дасягненні ў сельскагаспадарчай вытворчасці ў 1971 годзе раён быў узнагароджаны Пераходным Чырвоным сцягам ЦК КПСС, Савета Міністраў і ВЦСПС. У тым годзе з кожнага гектара ў сярэднім было атрымана 27,8 цэнтнера збожжа, валавы збор склаў – 52639 тон. З гэтай нагоды раён наведвалі шматлікія госці, у тым ліку прадстаўнікі творчай інтэлігенцыі. Пасля адной з такіх паездак беларускі паэт Міхась Калачынскі напісаў паэму “Докшыцкі каравай”. Тагачасны першы сакратар РК КПБ Ульяна Крышталевіч атрымала званне Героя Сацыялістычнай працы.